text: মোহাম্মদ ফজলুল করিম (২ মার্চ ১৯২৭-৯ জানুয়ারি ২০১৫) বাংলাদেশের আইনজীবী, রাজীতিবিদ ও সাবেক সাংসদ। তিনি ১৯৭০ সালের ও ১৯৭৩ সালের প্রথম জাতীয় সংসদের নির্বাচিত সংসদ সদস্য।
  
  জন্ম ও প্রাথমিক জীবন 
  মোহাম্মদ ফজলুল করিম ২ মার্চ ১৯২৭ সালে তৎকালীন বৃহত্তর দিনাজপুরের ঠাকুরগাঁও মহকুমার রুহিয়া ইউনিয়নের কানিকশালগাঁও গ্রামে জন্ম গ্রহণ করেন। তার পিতা নইমউদ্দীন আহাম্মদ ও মাতা সতিজান নেসা।
  
  ১৯৪৬ সালে তিনি ঠাকুরগাঁও হাই স্কুল থেকে ম্যাট্রিক পাশ করে ১৯৫০ সালে কলকাতা ইসলামিয়া কলেজ থেকে বিএ পাস করেন। এর ঢাকা বিশ্ববিদ্যালয় ভর্তি হলেও পড়ালেখা শেষ না করে ঠাকুরগাঁওয়ে ফিরে রাজনীতিতে জড়িয়ে যান।
  
  রাজনৈতিক ও কর্মজীবন 
  ফজলুল করিম ঠাকুরগাঁও জেলা আওয়ামী লীগের প্রাক্তন সভাপতি। তিনি ১৯৫২ সালের বাংলাভাষা আন্দোলনে সত্রিয় অংশগ্রহণ করেন।
  
  ১৯৭০ ও ১৯৭৩ সালের নির্বাচনে ঠাকুরগাঁও সদর উপজেলা নিয়ে গঠিত অখণ্ড দিনাজপুর-৩ (বর্তমান ঠাকুরগাঁও-১) আসন থেকে বাংলাদেশ আওয়ামী লীগ থেকে নির্বাচিত সংসদ সদস্য ছিলেন। তিনি ১৯৭১ সালের ঠাকুরগাঁও এলাকার মুক্তিযুদ্ধের সংগ্রাম কমিটির আহবায়ক ছিলেন। ১৯৭৫ সালে তিনি অখণ্ড দিনাজপুর জেলা গভর্নর নিযুক্ত হন।
  
  মৃত্যু 
  মোহাম্মদ ফজলুল করিম ৯ জানুয়ারি ২০১৫ সালে ঠাকুরগাঁওয়ে মৃত্যুবরণ করেন।
  
  আরও দেখুন 
  
   প্রথম জাতীয় সংসদ সদস্যদের তালিকা
  
  তথ্যসূত্র
  
  বহিঃসংযোগ 
  
   প্রথম জাতীয় সংসদ সদস্যদের তালিকা -জাতীয় সংসদ
  
  বিষয়শ্রেণী:১৯২৭-এ জন্ম
  বিষয়শ্রেণী:ঠাকুরগাঁও জেলার রাজনীতিবিদ
  বিষয়শ্রেণী:২০১৫-এ মৃত্যু
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
title: মোহাম্মদ ফজলুল করিম